གོང་བསྙད་ཚོགས་ཁག་གི་འགོ་ཁྲིད་ཚོས་བཀའ་བཀོད་རེ་འཐེན་རྗེས།ང་ཚོར་ཉིན་གུང་གི་ཚ་གདུག་འབྱོལ་བའི་ངལ་གསོ་ཙམ་ཡང་མེད་པར།དུད་ཁྱིམ་རེ་རེའི་སྒོ་དྲུང་ཉུལ་ནས་ང་ཚོའི་བྱ་འགུལ་ལ་རྒྱབ་སྐྱོར་མོས་མཐུན་གནང་བའི་སློང་མོ་རྒྱག་ཏུ་འགྲོ་བའམ།ལམ་འགྲམ་དུ་ལངས་ནས་བརྡ་ཁྱབ་འགྲེམ་པ།ཡང་ན་ཚོམས་ཁང་ནང་ཨོང་སྟེགས་སྒྲིག་པ་སོགས་ཀྱི་ལས་ལ་བྲེལ་ཞིང་།གལ་ཏེ་ཡུལ་མི་སུ་ཞིག་གིས་ང་ཚོའི་འགོ་ཁྲིད་ལ་མི་དགའ་མི་འཐད་པའི་སྐད་ཆ་ཤབ་ཤུབ་ཙམ་སྨྲས་ཚེ།ང་ཚོས་མཐའ་གཅིག་ཏུ་མི་དེར་འགོག་རྒོལ་བྱེད་རྩིས་ཡོད།དེའི་སྟབས་ཀྱིས།གྲོང་ཁྱེར་གྱི་ན་གཞོན་ཚོས་དེ་དོན་ནི་ཤོག་ཁག་བར་གྱི་ཕྱོགས་རིས་འཐེན་འཁྱེར་འབའ་ཞིག་ཏུ་སེམས་ནས་ང་ཚོར་འཕྱ་སྨོད་གཏང་ཡོང་།